Odluka o obrazovanju Savjeta za brigu o licima s invaliditetom

Odluka je objavljena u "Službenom listu RCG", br. [3/2004](file:///C:\\Users\\goran.miskovic\\AppData\\Local\\Ing-Pro\\IngProPaket5P\\l9975.htm" \l "zk3/04), [10/2007](file:///C:\Users\goran.miskovic\AppData\Local\Ing-Pro\IngProPaket5P\l9975.htm#zk10/07) i "Službenom listu CG", br. [64/2009](file:///C:\Users\goran.miskovic\AppData\Local\Ing-Pro\IngProPaket5P\l9975.htm#zk64/09), [67/2009](file:///C:\Users\goran.miskovic\AppData\Local\Ing-Pro\IngProPaket5P\l9975.htm#zk67/09) i [11/2011](file:///C:\Users\goran.miskovic\AppData\Local\Ing-Pro\IngProPaket5P\l9975.htm#zk11/11).

Član 1

Obrazuje se Savjet za brigu o licima s invaliditetom u Crnoj Gori (u daljem tekstu: Savjet).

Član 2

Zadatak Savjeta je:

- zaštita i unapređenje prava lica s invaliditetom u oblastima socijalne i zdravstvene zaštite, vaspitanja i obrazovanja, radnog osposobljavanja i zapošljavanja,

- iniciranje donošenja propisa za razvoj i unapređivanje prava lica s invaliditetom,

- predlaganje mjera za poboljšanje kvaliteta života ovih lica,

- informisanje javnosti o pravima, mogućnostima i potrebama lica s invaliditetom u cilju uklanjanja predrasuda i barijera u odnosu na ta lica,

- kao i ostvarivanje drugih prava od značaja za status lica s invaliditetom.

Član 3

Savjet čine:

1. Predsjednik Savjeta - ministar rada i socijalnog staranja.

2. Članovi Savjeta:

- ministar finansija,

- ministar zdravlja,

- ministar prosvjete i sporta,

- ministar pravde,

- ministar održivog razvoja i turizma,

- predstavnik Sekretarijata za zakonodavstvo,

- direktor Zavoda za zapošljavanje Crne Gore,

- pet predstavnika nevladinih organizacija koje se bave zaštitom lica s invaliditetom, na predlog Ministarstva rada i socijalnog staranja.

Članove savjeta imenuje Vlada Crne Gore.

Članovi savjeta se imenuju na period od četiri godine.

Član 4

Savjet donosi poslovnik kojim se propisuje način rada Savjeta.

Savjet podnosi izvještaj o radu Vladi Crne Gore.

Član 5

Stručne i administrativne poslove za potrebe Savjeta obavlja Ministarstvo rada i socijalnog staranja.

Član 6

Ova odluka stupa na snagu osmog dana od dana objavljivanja u "Službenom listu Republike Crne Gore".

 

Broj: 03-323

Podgorica, 27. januar 2011. godine

**Vlada Crne Gore**

Predsjednik,

dr **Igor Lukšić**, s.r.